Тиздән сыерчыклар кайтып өй каршындагы агачка кунып , безгә җыр сузар. Чөнки без аларны нык сагындык. Сыерчыклар килүгә җайлы оялар да ясап элдек. Елның шушы фасылында табигатьтә тагын нинди үзгәрешләр күзәтелә, дусларыбыз балалар бакчаларында ниләр белән шөгыльләнә? Бүгенге тапшыруда шулар һәм башка кызыклы язмалар белән танышырбыз, җырлар тыңларбыз.
Гөлбакча
Бүгенге тапшыруда сез яз иленә сәяхәт итеп, нәни дусларыбыз сөйләвендә шигырьләр ишетерсез, тамчылар җырын тыңларсыз һәм җылы яктан кайтучы кошлар авазын тыңлап юанырсыз.
Бүгенге тапшыруда без ап- ак кыш иленә сәяхәт итәрбез, бездә кышлый торган кошларны җим белән сыйларбыз. Китап укырга яратучы дусларыбыз белән очрашырбыз һәм каһарман шагыйрь Муса Җәлилнең балалар өчен иҗат иткән кайбер шигырьләрен, аның сүзләренә җырлар тыңларбыз.
Бүген сезне ап — ак кыш иленә сәяхәткә алып чыгарбыз. Гөлбакчалы, кар күбәләкле кыш илендә сезне Илүзә озатып йөрер. Кызык ич, ап- ак кар өстендә рәхәтләнеп тәгәрәшә-тәгәрәшә уйнап, үзебез дә кар йомарламнары кебек ап- ак төскә кереп, чана- чаңгы шуып күңел ачырбыз. Әйдәгез, киттек!..
Д.Аппакова. "Тапкыр егет". "Әкият" татар дәүләт курчак театры спектакле.
Бүген безне нәни Илүзә табигать кочагына алып чыгар да Чыршыкай белән бергәләп экология елында эшләнгән эшләргә нәтиҗә ясар. Яңа елга санаулы сәгатьләр калган бу көннәрдә Чыршыкай янына бәйрәмгә балалар да җыелган . Әйдәгез, аларны бергәләп тыңлыйк әле.
Бүген сезне нәни Илүзә белән Чыршыкай табигатькә сәяхәткә алып чыгар. Аларның күргән- белгәннәре, башкарган эшләре турында бергәләп тыңлыйк.
Бүген без cезне табигать кочагына сәяхәткә алып чыгарбыз. Матур җырлар, шигырьләр һәм тереклек дөньясының кышкы йокыга әзерләнүе турында ишетербез. Бу көннәрдә балалар бакчаларында көзге бәйрәмнәр дә узды, нәни дусларыбыз аңа ничегрәк әзерләнгән икән, шулар турында тыңларбыз. Болар тапшыруыбызның кайбер темалары иде, тулырак итеп тапшыру барышында танышырбыз.
Бүгенге тапшыруда көзнең кышка кул сузган вакытында табигатьтәге үзгәрешләр, тереклек дөньясының кышка әзерлеге һәм башка кызыклы күзәтүләр белән таныша аласыз.
Көзнең шушы вакыты җитү белән тереклек дөньясында кышка әзерлек башлана, еланнар, бакалар тирән йокыга тала, кошлар җылы якка китеп бара. Көз илендә тагын ниндиерәк үзгәрешләр күрергә була икән? Шулар турында дусларыбыз күзәтүен тыңлыйк. Болар һәм башкалар турында тулырак итеп тапшыру барышында ишетерсез.